I februar 1928 ønskede Disney at forhandle sig til en højere løn for produktionen af ''Oswald''-serien, hvorimod Mintz ønskede at sænke den. Mintz havde samtidig overtalt flere af artisterne på produktionen til at arbejde direkte for ham i stedet for Disney, heriblandt Harman, Ising, [[Carman Maxwell]] og [[Friz Freleng]]. Disney opdagede ligeledes at Universal ejede de [[Immaterialret|immaterielle rettigheder]] til karakteren Oswald. Mintz truede herefter med at starte sit eget studie og producere serien selv, hvis Disney nægtede at acceptere den nedsatte løn. Disney nægtede at acceptere Mintz' krav og Disney mistede størstedelen af sit animationshold, med undtagelse af Iwerks, der ønskede at fortsætte hos Disney.{{sfn|Gabler|2006|p=109}}<ref name="WDFM: Secret Talks" />{{efn|I 2006, lykkedes det endeligt for [[the Walt Disney Company]] at overtage rettighederne til Oswald den heldige kanin igen, da firmaets datterselskab [[ESPN]] købte rettighederne til karakteren sammen med andre instanser fra [[NBCUniversal]].<ref name="EPSN: Oswald" />}}
Kunst Historie Erhvervsliv Kommunikation Teknologi Organisationer